sv da da da da de da id sv tr fr da da da en da en da en nds da da da da da da da da en en nb nb da da de da da da da da da da da en da da en en sv da da nb en da sv da da en en da en en en en da en en de sv da da da et da da da da da da nn de en
En ny måde at vande tomater - Livsnyderhaven
Vi bruger cookies til at indsamle statistik over brugen af hjemmesiden
Hvis du klikker på knappen ’Accepter’, godkender du, at vi sætter cookies til brug for statistik. Hvis du klikker på knappen ’Afvis,’ sætter vi ikke cookies til statistik – vi benytter dog en cookie for at huske dit valg.
Læs mere om cookies her
Fra én have-entusiast til en anden – velkommen til mit univers.
Vand – mad – dyr
Få flere planter i haven
Den spiselige have, Udstyr
En ny måde at vande tomater
14. juni 2016 4 Kommentare
Tomaterne trives, sammen med agurker og chili – men hold op hvor skal man vande meget. Det er en spændende tid lige nu i orangeriet, da der er kommet frugter på de fleste planter, som jeg såede tidligere i foråret. Der er mange måder at vande på, de skal have vand for at udvikle sig rigtigt – endda meget vand.
En del af dem står i kapilærkasser, som jævnlig fyldes op med vand og gødning. Det fungerer godt, men smukke er de ikke. Derfor har vi gemt dem af vejen bag sort beklædning. Planterne passer sig selv, faktisk så meget – at man kun behøves at kikke til dem hver 3. dag. Der skal de nippes og bindes op.
Jeg har også en del tomater og chili i sorte arbejdsspande, som er gravet ned i jorden. De bliver vandet hver aften. Det er en måde der kræver lidt mere. Systemet er bygget op med 2 spande, den inderste spand har fået fjernet bunden og den yderste spand har huller i. Man sætter spandene sammen og planter tomaten i den inderste. Vandet siver langsomt væk fra spanden, og man får ikke overvandet planten på den måde. Men det kræver man vander hver aften.
Jeg har også en del små krukketomater, som er busktomater. De kræver ingen opbinding og står i krukker rundt omkring. Dem vander jeg hver dag, det kræver kun en lille vandkande og er en del af turen rundt i haven om aftenen – som de fleste af os have-entusiaster kender.
I foråret fik jeg lavet alt for mange planter… 2 overskydende planter har jeg endda overvejet at give som foder til hønsene. Men nu er de plantet i højbedene sammen med køkkenhaven. Udfordringen har været at højbede nemt udtørre og det kan tomater ikke lide.
Et produkt jeg er faldet over til mine “problem tomater” er de her plante-ringe, som man kan bruge i plantesække, krukker og i højbede. Plante-ringen er placeret omkring tomaten, når den plantes. Man putter vand i ringen, som stille og roligt siver ned i jorden. På den måde behøves man ikke at vande hver dag. Jorden optager vandet bedre når vandet langsomt siver. Tomaten er en Chio Chio San busktomat, som ikke fylder meget i højden, så den kan sagtens stå i højbedene. Nu ser jeg frem til at kunne høste endnu flere tomater! Blev du nysgerrig, kan de købes HER
Det er lige nu en fantastisk tid i haven – N Y D det!
22. juni 2016 at 7:23
Hej Maria! Hold da op hvor det hele gror – det er jo næsten fuldtids at passe så mange planter – jeg læste i øvrigt et sted at tomater skal have meget vand i starten, men til slut når de modner mindre vand, det skulle efter sigende give mere smagfulde tomater, har dog ikke selv prøvet det, har du noget erfaring omkring netop det ? Har netop i år prøvet med tomatplanter i et højbed – hele to stk 😉
Med venlig hilsen Lisbeth
22. juni 2016 at 10:20
Ja tomaterne skal jo ikke smage af vand, så derfor skal man holde lidt igen sidst på sæsonen. Men det er en svær kunst at bestride og jeg er rimelig afslappet omkring det. Det er endnu værre hvis de får for lidt – og lider den stille død. Jeg lever ud fra at man bare skal kaste sig ud i det, få en masse erfaring og så kaste sig ud i noget nyt! Held og lykke med tomaterne i højbedene.
15. juni 2016 at 19:49
I really like your conservatory! Looks like a great place for your tomato plants.
Hope you have a good summer!
16. juni 2016 at 9:49
This summer is very nice!
Velkommen! Jeg er en 46 årige have-entusiast som leger i min have, elsker mine mange haverum, har en masse stauder, roser, et 29 m2 stort orangeri, en havedam med fisk og det hele sker på en almindelig villavej.
Nå, ja og så deler jeg det hele her.
Velkommen til mit univers – hvis du vil vide mere om hvem der sidder bag tastaturet, så klik på billedet herunder.
Annonce - min datter vandt faktisk retten til at f
Fredagsstemning i vores køkken! Anders kom hjem m
Annonce - ses vi? Jeg er så heldig at jeg skal ho
Annonce - vi har fået nyt havedesign! Vi startede
Det er fantastisk at have en overdækkede terrasse
Jeg elsker at have hund, for vi har nemlig verden
Følg med på Instagram
Copyright © 2016-2022 Maria Lundvald. All rights reserved.